Държавен вестник, бр. 64, 2025 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  64
Общата програма или средствата за ней­
ното изпълнение могат да бъдат променяни с 
решение на Конференцията, взето единодушно 
от присъстващите членове с право на глас.
3. Проекти, разгледани от Конференцията, 
които само някои членове са склонни да 
изпълнят, се наричат специални проекти. 
Всеки специален проект се одобрява от 
Конференцията с мнозинство от две трети 
от присъстващите членове с право на 
глас. Изпълнението на специален проект 
е предмет на специално споразумение 
между държавите, участващи в него. 
Всеки член има право да се включи 
по-късно в специален проект, който вече 
е бил одобрен.
Член IІІ – Конференцията
1. Членовете на Конференцията са дър­
жавите, страни по това Споразумение.
2. Конференцията може с единодушно 
решение на присъстващите є членове с 
право на глас да разреши на други ев­
ропейски държави, както и на държави, 
които имат важен принос за работата 
на ЕОМБ от основаването є, да станат 
членове чрез присъединяване към нас­
тоящото Споразумение, след като то е 
влязло в сила.
3. Конференцията може с единодушно 
гласуване на присъстващите членове 
с право на глас да установи сътрудни­
чество с държави, които не са членки, 
с национални институции, както и 
с международни правителствени или 
неправителствени организации. Усло­
вията и продължителността на подобно 
сътрудничество се определят от Конфе­
ренцията също с единодушно гласуване 
на присъстващите членове с право на 
глас, във всеки конкретен случай според 
обстоятелствата.
Член IV – Процедура и функции
на Конфе­ренцията
1. Конференцията заседава веднъж годишно 
на редовна сесия. Може да заседава и 
на извънредна сесия по искане на две 
трети от всички членове.
2. Всеки член се представлява от не по­
вече от двама делегати, които могат 
да бъдат придружени от съветници. 
Конференцията избира председател и 
двама заместник-председатели за период, 
продължаващ до следващото редов­но 
заседание.
3. Конференцията:
a) взема решения, необходими за пости­
гане на целта, посочена в член II;
b) определя мястото на заседанието;
c) има право да притежава средства и 
да сключва договори;
d) приема Правилата за дейността си;
e) с две трети мнозинство на присъства­
щите членове с право на глас утвърждава 
такива подчинени органи, каквито могат 
да бъдат необходими;
f) одобрява индикативна схема за реали­
зацията на Общата програма по член II.2 
и определя нейната продължителност; 
при одобряването на тази схема Кон­
ференцията определя с единодушие на 
присъстващите членове с право на глас 
максималните кредити, които могат да 
бъдат предоставени през този период; 
този размер не може да бъде променян 
след това, освен ако Конференцията не 
реши така с единодушно гласуване на 
присъстващите членове с право на глас;
g) приема обикновения годишен бюджет 
с мнозинство от две трети от присъст­
ващите членове с право на глас и пред­
приема необходимите финансови мерки;
h) одобрява предварителния разчет на 
разходите за следващите две години;
i) взема под внимание конкретните фи­
нансови разпоредби, свързани с всеки 
специален проект, приет преди това от 
членовете, участващи в него;
j) приема финансови регламенти с две 
трети мнозинство на присъстващите 
членове с право на глас;
k) одобрява и публикува заверените си 
годишни отчети;
l) одобрява годишния доклад, представен 
от генералния секретар.
4. a) (i) Всяка държава членка има един 
глас в Конференцията.
(ii) Въпреки това даден член няма право 
да гласува по отношение на изпълнението 
на специален проект, освен ако не се е 
съгласил да участва в този проект.
(iii) Държавите, които са подписали, но 
все още не са ратифицирали, приели или 
одобрили това Споразумение, могат да 
бъдат представени на Конференцията и 
да участват в нейната работа без право 
на глас за период от две години след 
влизането в сила на Споразумението.
(iv) Държава членка, която не е платила 
вноските си в продължение на две пос­
ледователни финансови години, няма 
право на глас в Конференцията.
(v) Освен когато е предвидено друго в 
настоящото Споразумение, решенията на 
Конференцията се вземат с мнозинство от 
присъстващите членове с право на глас.
b) Присъствието на делегати от мнозинс­
твото от всички членове е необходимо за 
формиране на кворум за всяко заседание 
на Конференцията.
Член V – Генерален секретар
1. Конференцията назначава с мнозинство 
от две трети от всички членове генерален 
секретар за определен период от време.